title: Mallacán
text: Iste articlo ye sobre una grupo de rock. Ta atros usos d'a parola se veiga mallacán (desambigación)
  
  Mallacán ye un grupo de rock en aragonés. Fue creyata en 1992, a suya primera gravación ye una maqueta en casette, Entalto a revolución! en 1995 y dende allora han publicato quatro discos: Luen d'o paradiso en 1999, Chera chera! en 2002, País zierzo en 2005 y Mar de suenios en 2009.
  
  A musica de Mallacán ye una fusión de rock, folk, ska y reggae.
  
  Components y instrumentos
  Actualment bi ha siet componens en o grupo, pero bi ha habito muitos cambeos en a suya historia:
  
   Fernando: voz y guitarra
   Arturo: batería
   Sito: guitarras
   Mario: baixo
   Eduardo: trompa y percusions
   Alex: trombón, percusión y voces
   Jandro: gaita de boto aragonesa, teclaus, curdión y donzaina aragonesa.
  
  Destaca o emplego d'instrumentos tipicos d'Aragón como a gaita de boto y a donzaina.
  
  Discografía 
   Entalto a revolución! (1995)
  Ye a suya primera maqueta. Apareixe en octubre de 1995 y ye formata por nueu cancions gravatas en directo en a sala Jai-Alai de Uesca.
  
   Luen d'o paradiso (1999)
  O primer disco amaneixe en 1999. Bi ha dotze cancions que charran d'a immigración, a muller, a ecolochía y a esfensa d'a luenga aragonesa. A zaguera canción d'o disco ye una versión d'o Gora Herría de Negu Gorriak en basco.
  
   Chera, chera! (2002)
  Fue editato en abril de 2002. O tetulo ye una expresión que yera emplegata en o Pireneu ta escatizar o fuego d'o fogaril. Bi ha catorze cancions, una d'eras en catalán, atra en francés y dos en castellano, una ye una versión de Más Birras.
  
   País zierzo (2005)
  Fue gravato en o barrio d'o Gancho en Zaragoza y masterizato en Bérriz (Bizcaya) por Lorentzo Records. Bi ha dotze cancions, una en catalán y a resta en aragonés.
  
   Mar de suenios (2009)
  Amaneixe en mayo de 2009. Incluye 14 cancions gravatas en os estudios Rap Solo de Zaragoza y masterizatas en Masterdisk en Nueva York. O suyo primer single estió 'Canta Trista d'Irina'.
  
  Vinclos externos 
   Pachina oficial
   Vidio con a Canción trista d'Irina
  
  Grupos de folk rock
  Grupos de musica ska
  Grupos de reggae
  Grupos de musica en aragonés
  Grupos de musica d'Aragón